wickkiey/tamil-wikipedia-markdown huggingface dataset:
# பிலவ் வாயு



**பிலவ் எரிவாயு** *(Blau gas)* என்பது புரொப்பேன் வாயுவைப் போன்ற செயற்கை முறையில் ஒளியூட்டும் ஒரு வாயுவாகும். செருமனியின் ஆக்சுபர்கு நகரைச் சேர்ந்த முனைவர் எர்மான் பிலவ் கண்டுபிடித்த காரணத்தால் இவ்வாயு பிலவ் எரிவாயு என்ற பெயரால் அழைக்கப்படுகிறது.  
கனிம எண்ணெய்களை வாலைவடிகலனில் எடுத்து நேப்தா உருவாகும்வரை வெப்பப்படுத்த வேண்டும். பின்னர் இந்நேப்தா அழுத்தக்குறைவுக்கு உட்படுத்தப்பட்டு திரவமாக்கப்படுகிறது. இந்த நிபந்தனைக்கு உட்பட்டு இவ்வாயு எடுத்துச் செல்லப்படுகிறது. எல்.பி.வாயு என்றழைக்கப்படும் திரவ பெட்ரோலிய வாயுவைப் போல வெளிப்படும்போது இவ்வெரி பொருளும் வாயு நிலையை அடைகிறது. வேதிப்பண்புகளின் அடிப்படையில் இவ்வாயுவின் பண்புகள் நிலக்கரி வாயுவை ஒத்துள்ளன .  

செருமன் மொழியில் பிலவ் என்ற சொல்லுக்கு நீலம் என்ற பொருள் என்றாலும், இவ்வாயுவின் நிறம் தண்ணிரின் நிறத்தை போன்றதாகும். எஃகு உருளைகளில் சேகரிக்கப்பட்டு பிலவ் வாயு தேவையான இடங்களுக்கு கொண்டு செல்லப்படுகிறது. செயற்கை முறையில் உருவாக்கப்படும் வாயுக்களில் பிலவ் வாயுவே அதிகமான அலகு ஆற்றலை வெளிப்படுத்துகிறது. நிலக்கரி வாயுவைப் போல இவ்வாயுவில் கார்பன் மோனாக்சைடு கலப்பு கிடையாது.  

ஓளிக்காகவும் வெப்பத்திற்காகவும் பிலவ் எரிவாயு எரிக்கப்படுகிறது. 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் தொடக்கத்திலும் இருப்பூர்திப் பெட்டிகளிலும் அடுப்புகளிலும் சற்றுத் தூய்மைக் குறைவான பிண்ட்சு எரிவாயு பயன்படுத்தப்பட்டது. எல்.இசட் கிராப் செப்பலின் என்ற வான்கப்பலுக்கு மிதக்கும் திறனை ஈடுசெய்யும் எரிவாயுவாக பிலவ் எரிவாயு பிரபலமடைந்திருந்தது .  
பிலவ் எரிவாயுவில் 50% ஆல்க்கீன்களும், மீத்தேனும் பிற ஆல்க்கேன்களும் சேர்ந்து 37 சதவீதமும், ஆறு சதவீதம் ஐதரசன் வாயுவும் எஞ்சியிருக்கும் அளவு காற்றும் கலந்துள்ளன. மேலும், இவ்வெரி வாயுவின் எரிதல் வெப்பம் 122 மெகாயூல்/மீட்டர்3 ஆகும் .
# பெரிய யூத தொழுகைக் கூடம்

**பெரிய யூத தொழுகைக் கூடம்** (*Great Synagogue*) என்பது பின்வருவனவற்றைக குறிப்பிடும்:  

- பெல்ஸ் பெரிய யூத தொழுகைக் கூடம்
- டொகாங் யூத தொழுகைக் கூடம்
- ஐரோப்பிய பெரிய யூத தொழுகைக் கூடம்
- எருசலேம் பெரிய யூத தொழுகைக் கூடம்
- பில்சன் பெரிய யூத தொழுகைக் கூடம்
- உரோம் பெரிய யூத தொழுகைக் கூடம்
- சிட்னி பெரிய யூத தொழுகைக் கூடம்
- டெல் அவீவ் பெரிய யூத தொழுகைக் கூடம்

## அருங்காட்சியகம்
- Włodawa Great Synagogue

---
# பவநகர் அரசு



**பவநகர் அரசு** (Bhavnagar State) பிரித்தானிய இந்தியாவின் மேற்கில் சௌராட்டிர தீபகற்ப பகுதியில் இருந்த சுதேச சமஸ்தானங்களில் ஒன்றாகும். 7,669 சதுர கிலோ மீட்டர் பரப்பளவு கொண்டிருந்த பவநகர் அரசின் இறுதி மன்னர் பவநகர் அரசை, இந்தியாவுடன் இணைக்க 15 பிப்ரவரி 1948 அன்று ஒப்புதல் அளித்தார்.  

## வரலாறு
1194இல் நிறுவப்பட்ட பவநகர் அரசின் துவக்கப் பெயர் *செஜக்பூர்* ஆகும். பின்னர் 1723இல் இராஜபுத்திர கோகில் குல பவசிங்ஜி என்ற மன்னர் பவநகர் என்ற புதிய நகரை நிறுவிய பின்னர், நாட்டின் பெயர் *பவநகர் அரசு* என பெயர் மாற்றம் செய்யப்பட்டது. 1807 முதல் பவநகர் அரசு ஆங்கிலேயர்களுக்கு கப்பம் கட்டும் சுதேச சமஸ்தான மன்னர் எனும் அளவில் பவநகர் அரசை ஆண்டனர்.  
பவநகர் மன்னர்களின் அரண்மனையான நீலம் தோட்டத்து அரண்மனை தற்போது பாரம்பரிய தங்கும் விடுதியாக மாற்றப்பட்டுள்ளது.  

## ஆட்சியாளர்கள்
கோகில் இராசபுத்திர குலத்தினர் பவநகர் அரசை 1660 முதல் 1947 முடிய ஆண்டனர்.  

- 1660 – 1703 தாக்கூர் சாகிப் இரத்தன்ஜி இரண்டாம் அகேராஜி
- 1703 – 1764 தாக்கூர் சாகிப் பவசிங்ஜி முதலாம் இரத்தன்ஜி
- 1764 – 1772 தாக்கூர் சாகிப் அகேராஜி மூன்றாம் சிம்மஜி
- 1772 – 1816 தாக்கூர் சாகிப் வாகத்சிம்மஜி அகேராஜி
- 1816 – 1852 தாக்கூர் சாகிப் வஜேசிம்மஜி
- 1852 – 1854 தாக்கூர் சாகிப் அகேராஜி நான்காம் பவசிம்மஜி
- 1854 – 11 ஏப்ரல் 1870 தாக்கூர் சாகிப் ஜஸ்வந்த்சிம்மஜி பவ்சிம்மஜி
- 11 ஏப்ரல் 1870 – 29 சனவரி 1896 தாக்கூர் சாகிப் ஜஸ்வந்த்சிம்மஜி
- 29 சனவரி 1896 – 16 சூலை 1919 இரண்டாம் பவசிங்ஜி
- 16 சூலை 1919 – 15 ஆகஸ்டு 1947 கிருஷ்ணகுமார் சிங்ஜி

## இதனையும் காண்க
- கட்ச் இராச்சியம்
- பரோடா அரசு
- ஜூனாகத் அரசு
- மைசூர் அரசு
- ஹைதராபாத் நிஜாம்
- இந்திய மன்னராட்சி அரசுகளின் பட்டியல்
- இந்தியாவின் அரசியல் ஒருங்கிணைப்பு
# விக்கிப்பீடியா:முக்கிய கட்டுரைகள்/நிலை/1


இந்த பத்து கட்டுரைகளும் மிக முக்கிய தரத்தைக் கொண்டிருக்க வேண்டும். இவை **முக்கிய கட்டுரைகள்** என்பதில் நிலை 1.  

## பத்து கட்டுரைகள்
1. புவி
1. உயிர்
1. மனிதர்
1. உலக வரலாறு
1. பண்பாடு
1. மொழி
1. கலைகள்
1. அறிவியல்
1. தொழினுட்பம்
1. கணிதம்
# விக்கிப்பீடியா:முக்கிய கட்டுரைகள்/நிலை/2


இந்த நூறு கட்டுரைகளும் மிக முக்கிய தரத்தைக் கொண்டிருக்க வேண்டும். இவை **முக்கிய கட்டுரைகள்** என்பதில் நிலை 2 ஆகும். நிலை 1 இற்கான கட்டுரைகள் **தடித்த** எழுத்தில் உள்ளன.  

## மொத்தம்: 100

## கலை (7 கட்டுரைகள்)

1. கட்டிடக்கலை
1. **கலைகள்**
1. திரைப்படம்
1. இலக்கியம்
1. இசை
1. நிகழ்த்து கலை
1. காட்சிக் கலை

## புவியியல் (12 கட்டுரைகள்)

1. ஆப்பிரிக்கா
1. ஆசியா
1. மாநகரம்
1. நாடு
1. **புவி**
1. ஐரோப்பா
1. புவியியல்
1. நிலம்
1. வட அமெரிக்கா
1. ஓசியானியா
1. கடல்
1. தென் அமெரிக்கா

## வரலாறு (9 கட்டுரைகள்)

1. பண்டைய வரலாறு
1. நாகரிகம்
1. வரலாறு
1. கலை வரலாறு
1. அறிவியலின் வரலாறு
1. **உலக வரலாறு**
1. புதுமைக்கால வரலாறு
1. பிந்தைய பாரம்பரிய வரலாறு
1. தொல் பழங்காலம்

## அன்றாட வாழ்வியல் (14 கட்டுரைகள்)

1. நூல் (எழுத்துப் படைப்பு)
1. உடை
1. தொடர்பாடல்
1. இறப்பு
1. உணர்ச்சி
1. மகிழ்கலை
1. இனக் குழு
1. உணவு
1. வீடு (கட்டிடம்)
1. மாந்த பாலுணர்வியல்
1. தனிப்பட்ட வாழ்க்கை
1. தூக்கம்
1. நேரம்
1. எழுத்து

## கணிதம் (5 கட்டுரைகள்)

1. எண்கணிதம்
1. வடிவவியல்
1. **கணிதம்**
1. எண்
1. புள்ளியியல்

## மெய்யியல் (7 கட்டுரைகள்)

1. நன்னெறி
1. அறிவு
1. ஏரணம்
1. மனம்
1. தொன்மவியல்
1. மெய்யியல்
1. சமயம்

## அறிவியல் (21 கட்டுரைகள்)

1. விலங்கு
1. வானியல்
1. அணு
1. உயிரியல்
1. உயிரணு
1. தனிமம்
1. வேதியியல்
1. தட்பவெப்பநிலை
1. நோய்
1. மின்சாரம்
1. ஆற்றல்
1. **மனிதர்**
1. **உயிர்**
1. மருத்துவம்
1. இயற்கை
1. இயற்பியல்
1. தாவரம்
1. உளவியல்
1. **அறிவியல்**
1. அண்டம்
1. நீர்

## சமூகம் (15 கட்டுரைகள்)

1. வியாபாரம்
1. குமுகம்
1. குற்றம்
1. **பண்பாடு**
1. கல்வி
1. வேலைவாய்ப்பு
1. குடும்பம்
1. அரசாங்கம்
1. சட்டம்
1. **மொழி**
1. பணம்
1. அரசியல்
1. பரவலர் பண்பாடு
1. சமூகம்
1. போர்

## தொழினுட்பம் (10 கட்டுரைகள்)

1. வேளாண்மை
1. கணினி
1. கட்டுமானம்
1. பொறியியல்
1. நெருப்பு
1. தொழிற்றுறை
1. உற்பத்தி
1. **தொழினுட்பம்**
1. கோல்
1. போக்குவரத்து
# இன்டன்பர்க் பேரிடர்



**இன்டன்பர்க் பேரிடர்** (*Hindenburg disaster*) எனும் இது, 1937 ஆம் ஆண்டு, மே 6 இல் நடந்த ஒரு வான்கப்பல் விபத்தாகும். "டொய்ச்ச செப்பெலின்-ரீடெரெய்1" (*Deutsche Zeppelin-Reederei1*) எனும் நிறுவன இயக்கத்தில் "இன்டன்பர்க் வகுப்பு வான்கப்பல்" (*Hindenburg-class airship*) வகையைச் சார்ந்த, "இன்டன்பர்க்" (*Hindenburg*) எனும் பெயருடைய (*பதிவு எண்:D-LZ129*) வான்கப்பல் ஒன்று, அமெரிக்காவின்வின் நியூ செர்சி மாநிலத்திலுள்ள மான்செசுடர்நகரியம் பகுதியில் அமைந்துள்ள "லேக்ஹர்ஸ்ட் கடற்படை விமான பொறியியல் நிலையம்" அருகே, கப்பற் பாய் மரம் உடனான செருமனி பயணிகள் "வான்கப்பல் LZ 129" வான்கப்பலை நங்கூரமிட முயன்ற போது தீ பிடித்து விபத்துக்குள்ளானதாக அறியப்பட்டது. இந்த வான்கப்பல் பயணத்தில், வானூர்தி சேவைப் பணியாளர்கள் 61 பேரும், பயணிகள் 36 பேரும், மொத்தம் 97 பேர்கள் செருமனியின் ஐந்தாவது மிகப்பெரிய நகரமான பிராங்க்ஃபுர்ட்லிருந்து அமெரிக்காவின்வின் நியூ செர்சிக்கு பயணம் மேற்கொண்டிருந்தனர். இலக்கை அடைந்த நிலையில் நடந்த இவ்விபத்தில், 13 பயணிகளும், 22 பயணச் சேவைப் பணியாளர்களும், மற்றும் தரையில் ஒரு சேவைப் பணியாளரும் மொத்தம் 36 பேர்கள் கொல்லப்பட்டு, எஞ்சிய 62 பேர்கள் காயங்களோடு உயிர்தப்பினார்கள்.
# ஊரு ஹஸ்தம்


**ஊரு ஹஸ்தம்** என்பது இந்து சமய இறை சிற்பங்களிலும், இறை ஓவியங்களிலும் தொடையின் மீது கையை வைத்திருக்கும் அமைப்பாகும். நின்ற திருமேனி சிற்பங்களில் இடது கையாது தொடையின் மீது வைக்கப்பட்டவைகள் உள்ளன. இதனை ஊரு முத்திரை என்றும் அழைப்பர். ஊரு என்றால் தொடை என்ற பொருளில் இந்த முத்திரை அழைக்கப்படுகிறது.  

பொதுவாக சிற்பங்கள் மற்றும் ஓவியங்களில் இடது கையே தொடையின் மீது வைக்கப்பட்ட நிலையில் உள்ளது. அவ்வாறு வைக்கப்பட்ட கையானது அழுந்தப் பற்றாமல் இருக்குமாறு உள்ளன.  

## சிற்பங்கள்
- திருவாரூர் கமலாம்பிகை குட்டிகாசனத்தில் அமர்ந்து ஊரு ஹஸ்தம் தாங்கி வீற்றிருக்கிறாள்
- நெல்லை மாவட்டம், சங்கர நாராயணர் கோயிலில் உள்ள சங்கர நாராயணர் சிற்பத்தில் இந்த ஊரு ஹஸ்த முத்திரை உள்ளது.
- வடரங்கம் ஜம்புகேசுவரர் கோயிலில் உள்ள அம்பிகை அகிலாண்டேசுவரி
- திருப்பதி ஏழுமலையான் கோயிலில் உள்ள வெங்கடாசலபதி

## ஆதாரங்கள்
# கோஷ்டம் (இந்துக் கோயில்)

**கோஷ்டம்** அல்லது **கோட்டம்** என்பது இந்து சமய கோயிலின் கருவறையை சுற்றி அமைந்திருக்கும் வெளிப்புறச் சுவராகும். இந்த கோஷ்டத்தில் ஆகம முறைப்படி சில இறைருவங்கள் அமைக்கப்படுகின்றன.  

கோஷ்டத்தில் தட்சணாமூர்த்தி சிலை]]  

சிவாலயங்களில் உள்ள கோஷ்டத்தில் நர்த்தன விநாயகர், தட்சிணாமூர்த்தி, திருமால், லிங்கோத்பவர், பிரம்மா, விஷ்ணு துர்க்கை போன்ற இறைச் சிலைகள் அமைக்கப்படுகின்றன. இந்த கோஷ்டத்தில் கருவறையிலிருந்து வெளியேறுகிற அபிசேக நீர் போகும் பாதையான கோமுகியும் அமைக்கப்படுகிறது. மன்னர்கள் காலத்தில் கட்டப்பட்ட பெரிய கற்றளிகளில் இவை இந்த சிற்பங்களைத் தவிற பல்வேறு சிவ மூர்த்தங்களும் அமைக்கப்படுகின்றன. சிவாலயங்களில் உள்ள கோஷ்டத்தினை "சிவாலய கருவறைக் கோஷ்டம்" என்றும் "சிவாலய கோஷ்டம்" என்றும் அழைப்பர்.  

சாக்த கோயில்கள் எனப்படும் அம்மன் கோயில்களில் பிரம்மாகி, வைஷ்ணவி போன்றோரின் சிலைகள் கோஷ்டத்தில் அமைக்கப்படுகின்றன.  

## ஆதாரங்கள்
# தூலலிங்கம்



**தூலலிங்கம்** என்பது சிவாலயங்களின் கோபுரமாகும். சைவ சமயத்தில் ஆகம முறைப்படி கட்டப்படுகின்ற கோயில் கோபுரங்களையும் சிவபெருமானுடைய உருவமாக வணங்குகின்றனர். இதனால் லிங்கமூர்த்தியின் வடிவமாக கோபுரத்தினைக் கருதுகின்றார்கள்.  

கோபுர தரிசனம் கோடி புண்ணியம் என்று தமிழில் முதுமொழியொன்று உள்ளது. சிவாலயங்களுக்குச் சென்று முறைப்படி வணங்க இயலாதவர்கள் கூட சிவபெருமானை கோபுரத்தில் தரிசனம் செய்து வழிபடலாம். இந்த வழிபாட்டு முறை தத்துவார்த்த வழிபாடாகும். சிவயாத்திரையாக செல்பவர்கள் கோயில்கள் பூட்டப்பட்டிருந்தாலும் கோபுரத்தினை வழிபட்டு அந்தக் கோயிலையும் வழிபட்டதாக எண்ணிக்கையில் இணைத்துக் கொள்வர்.  

## ஆதாரங்கள்
# நிர்மால்ய தோசம்


**நிர்மால்ய தோசம்** என்பது சைவ ஆகமத்தின் படி, சிவன் கோயில்களில் சிவ பெருமானுக்கு படைத்த படையலை, பூஜை முடிந்த பின்னர் பக்தர்களுக்கு பிரசாதமாக வழங்கப்படுதில்லை. காரணம் நிர்மால்ய (எச்சில்) தோசம் ஏற்படும் என்பதால், சிவன் கோயில்களில் எவ்வித பிரசாதமும் பக்தர்களுக்கு விநியோகிக்கப்படுவதில்லை.  

ஆனால் பாஞ்சராத்திர ஆகமத்தின் படி, பெருமாள் கோயில்களில் பெருமாளுக்கு படைக்கப்படும் படையல்களுக்கு, நிர்மால்ய தோசம் ஏற்படாது என வேதாந்த தேசிகர் கூறியுள்ளதால், பெருமாளுக்கு படைத்த படையல்களை பக்தர்களுக்கு விநியோகம் செய்யப்படுகிறது.
# பெர்லின் புதிய யூத தொழுகைக் கூடம்


**பெர்லின் புதிய யூத தொழுகைக் கூடம்** ("New Synagogue") பெர்லின் யூதர் சமூகத்தின் பிரதான யூத தொழுகைக் கூடமாக 1859–1866 இல் கட்டப்பட்டது. பெர்லின் 19 ஆம் நூற்றாண்டு காலப்பகுதியில் இது முக்கிய கட்டடக்கலை சின்னமாக, அல்கம்பிராவினை ஒத்த ஒன்றாக விளங்கியது.  

கிரிஸ்டல்நாக்ட்டில் தப்பித்த சில தொழுகைக் கூடங்களில் ஒன்றான இது இரண்டாம் உலகப் போர் காலத்தில் மிகவும் பாதிக்கப்பட்டு, அழிவுற்றது. பின் 1995 இல் மீளவும் திறக்கப்பட்டது.
# சிட்னி பெரிய யூத தொழுகைக் கூடம்



**சிட்னி பெரிய யூத தொழுகைக் கூடம்** சிட்னியில் அமைந்துள்ள ஒரு பெரிய யூத தொழுகைக் கூடம் ஆகும்.  

இது தோமஸ் ரோவே என்பவரால் வடிவமைக்கப்பட்டு, 1878 இல் அர்ப்பணிக்கப்பட்டது. இது பைசண்டைன் கட்டிடக்கலை, கோதிக் கட்டிடக்கலை பண்புகளைக் கொண்டு உருவாக்கப்பட்டது. இதனை ஆத்திரேலியாவின் "பேராலய தொழுகைக் கூடம்" எனவும் அழைக்கப்படுவதுண்டு.
# எருசலேம் பெரிய யூத தொழுகைக் கூடம்



**எருசலேம் பெரிய யூத தொழுகைக் கூடம்** என்பது எருசலேமில் அமைந்துள்ள ஓர் தொழுகைக் கூடம் ஆகும். யூதக்குரு சல்மான் இதன் உருவாக்கம் முதல் மரணம் வரை ஆன்மீகத் தலைவராக இருந்தார்.  

இங்கு 850 ஆண்களுக்கும் 550 பெண்களுக்குமான இட வசதியைக் கொண்டுள்ளது.  


## வெளி இணைப்பு
- The Jerusalem Great Synagogue: Dedicated to Those Who Can't Come
# கொடைக்கானல் கிருத்துவக் கல்லூரி



**கொடைக்கானல் கிருத்துவக் கல்லூரி** (**Kodaikanal Christian College** (**KCC**) என்பது தமிழ்நாட்டின். கொடைக்கானலில் உள்ள தனியார், சுயநிதி கல்லூரி ஆகும். இது 1994 அக்டோபர் நிறுவப்பட்டது. இதுவே கொடைக்கானலில் துவக்கப்பட்ட முதல் கலை மற்றும் அறிவியல் கல்லூரி. இது டாக்டர் சாமுவேல் ஆபிரகாம் தலைமையின் கீழ் இயங்கும் ஹவுஸ் ஆப்ரஹாம்ஸ் என்ற அறக்கட்டளை மூலம் நிறுவப்பட்டது.  

இந்தக் கல்லூரிக்கு பிரிவு 12 (பீ) கீழ் பல்கலைக்கழக மானியக் குழுவால் (UGC) அங்கீகாரம் அளிக்கப்பட்டுள்ளது. மேலும் இந்திய அரசால் கிருத்துவ சிறுபான்மை நிறுவனம் என்னும் அங்கீகாரம் அளிக்கப்பட்டது. இக்கல்லூரி மதுரை காமராசர் பல்கலைக்கழகத்தின் கீழ் இணைந்துள்ள ஒரு சுயநிதி கல்வி நிறுவனமாகும்.  

கல்லூரியில் எட்டு இளங்கலைப் பட்டப்படிப்புகளையும், இரண்டு முதுகலைப் படிப்புகளையும் வழங்குகிறது. கல்லூரியில் ஏழு துறைகள் உள்ளன;  
- ஓட்டல் மேலாண்மை துறை
- மேலாண்மை கல்வித் துறை
- வணிகவியல் துறை
- கணிணி அறிவியல், தகவல் தொழில்நுட்பத்துறை
- பொருளியல் துறை
- சமூகப் பணித் துறை
- வெளிநாட்டு வணிகத் துறை
- ஆங்கிலத் துறை

## வளாகம்
கல்லூரி கடல் மட்டத்தில் இருந்து 7,000 அடி (2,100 மீ) மேலே அமைந்துள்ள பாரடைசு மலைப்பகுதியில் 30 ஏக்கர் (120,000 மீ 2) பரவியுள்ளது. வளாகம், கல்வி நிர்வாக, பொழுதுபோக்கு மற்றும் குடியிருப்பு வசதிகளைக் கொண்டுள்ளது.
# வறடிக்கல்

**வறடிக்கல்** என்பது மகப்பேறு அளிக்கக்கூடிய கல்லாக இந்து சமய மக்களால் நம்பப் படுகின்ற கல்லாகும். இந்தக் கல்லினை வந்திய - பாடாணம் என்று வடமொழியில் குறிப்பிடுகின்றனர்.  

திருச்செங்கோடு மலையில் இந்த வறடிக்கல் அமைந்துள்ளது. மலையின் உச்சியில் அமைந்திருக்கும் இந்தக் கல்லினை முறையாக மூன்று முறை வலம் வருதல் வேண்டும். கல்லானது ஒருபுறம் மலையினையும், மற்றொருபுறம் பள்ளத்தாக்கினையும் கொண்டதாக அமைந்துள்ளது. கல்லினை உடலோடுப் பொருத்தி கல்லினை சுற்ற வைக்க வேண்டும். அப்போது சுற்றுகின்றவர் பள்ளத்தாக்கு இருக்கும் பகுதியில் கல்லினைப் பிடிமானமாகக் கொண்டு சென்று வருவர். இவ்வாறு வலம் வருதலின் போது பெண்கள் இறந்துள்ளதாகவும் கூறப்படுகிறது.  

## ஊடகங்களில்
இந்த வறடிக்கல் குறித்தான செய்தியுடன் பெருமாள் முருகன் என்பவரின் மாதொருபாகன் என்ற நாவல் வெளிவந்துள்ளது.  

## ஆதாரங்கள்
# எதிரொளிப்பு சமச்சீர்மை


**எதிரொளிப்பு சமச்சீர்மை** அல்லது **எதிரொளிப்பு சமச்சீர்** (*Reflection symmetry*) என்பது ஒரு எதிரொளிப்பின்போது ஒரு பொருள் கொண்டிருக்கக்கூடிய பண்பாகும்.ஒரு வடிவம் அல்லது பொருளானது எதிரொளிக்கப்படும்போது எந்தவொரு மாற்றமும் அடையாத நிலையில் அப்பொருள் எதிரொளிப்புச் சமச்சீர்மை கொண்டுள்ளதாகக் கூறப்படுகிறது. இச்சமச்சீர்மை கோட்டுச் சமச்சீர்மை (*line symmetry*), ஆடி சமச்சீர்மை (*mirror symmetry*), ஆடி-எதிருரு சமச்சீர்மை (*mirror-image symmetry*) எனவும் அழைக்கப்படுகிறது.  

எதிரொளிப்புச் சமச்சீர்மை, இருபரிமாணத்தில் கோட்டுச் சமச்சீர்மையாகவும், முப்பரிமாணத்தில் முப்பரிமாண வெளியில் தளச் சமச்சீர்மையாகவும் அமைகிறது. எதிரொளிப்பின்போது மூலவுருவையும் எதிருருவையும் வேறுபடுத்துக்காட்ட முடியாதவாறு அமையும் சமச்சீர்மையானது, ஆடி சமச்சீர்மை எனப்படும்.  

இருசமபக்க சமச்சீருடைய உயிரினங்கள் அனைத்தும் வகிட்டு வசத்தில் எதிரொளிப்பு சமச்சீர்மையுடையவை. சமச்சீர்மை, சிலவகைக் கட்டிடக்கலைகளின் அடிப்படையமைப்பாக உள்ளது  

## சமச்சீர் சார்பு
மணிவடிவ வளைகோடு சமச்சீர் சார்புக்கு ஒரு எடுத்துக்காட்டாகும்.]]  

எதிரொளிப்பு, சுழற்சி, பெயர்ச்சி போன்ற ஏதேனுமொரு செயலுக்குட்படும்போது ஒரு கணிதப் பொருளின் ஏதேனும் சில பண்புகள் மாறாமல் காக்கப்படுமானால் அக்கணிதப் பொருள் அச்செயலைப் பொறுத்து சமச்சீர்மை உடையதாகும். ஒரு கணிதப் பொருளின் ஒரு குறிப்பிட்ட பண்பினைக் காக்கும் செயல்கள் அனைத்தும் ஒரு குலமாக அமையும். ஒரு குலத்திலுள்ள ஏதேனும் சில செயல்களுக்குட்படுத்துவதன் மூலம் ஒரு பொருளிலிருந்து மற்றொரு பொருளைப் பெறமுடியுமானால் அவ்விரு பொருட்களும் அக்குலத்தைப் பொறுத்து ஒன்றுக்கொன்று சமச்சீரானவையாகும்.  

இருபரிமாண வடிவின் சமச்சீர் சார்பு ஒரு கோடாகும் (அச்சு). இக்கோட்டிற்கு வரையப்படும் ஒவ்வொரு செங்குத்தும் எடுத்துக்கொண்ட வடிவை அச்சிலிருந்து 'd' அளவு செங்குத்துத்தொலைவில் சந்திக்குமானால், அச்சுக்கு மறுதிசையில் வரையப்படும் செங்குத்தும் அதேயளவு செங்குத்துத்தொலைவில் அவ்வடிவைச் சந்திக்கும். சமச்சீர் சார்பின் அச்சின் வழியாக அவ்வடிவை இரண்டாக மடிக்கும்போது இவ்விரு பாகங்களும் முற்றொத்தவையாக, ஒன்றுக்கொன்று ஆடி எதிருருக்களாக அமையும். மற்றும் இருசமபக்க சரிவங்கள் எதிரொளிப்பு சமச்சீருடையவை. அனைத்து இரட்டைப் பக்கப் பல்கோணங்களும் இருவிதமான சமச்சீர் அச்சுக்களுடையவை. அப்பல்கோணங்களின் ஒவ்வொரு சோடி எதிரெதிர் உச்சிகளின் வழியே செல்லும் கோடுகள் ஒருவகை சமச்சீர் அச்சுக்களாகவும், பல்கோணங்களின் ஒவ்வொரு சோடி எதிரெதிர் விளிம்புகளின் வழிச்செல்லும் கோடுகள் மற்றொரு வகையான சமச்சீர் அச்சுகளாகவும் இருக்கும்.  

## உயிரினங்களில்
யுடையவை]]  

இருபக்கச் சமச்சீர்மையுடைய உயிரினங்கள் அவற்றின் உடலை குத்துவாக்காக இடம் மற்றும் வலப்பக்க அரைப்பகுதிகளாகக் பிரிக்கும் வகிட்டுவசத்தில் எதிரொளிப்புச் சமச்சீரானவையாகும். முன் நகர்விற்கும் வடிவமைப்பின் ஒழுங்கிற்கும் ஆதாரமாக இச்சமச்சீர்மை இருப்பதால் பெரும்பாலான உயினங்கள் இருபக்கச் சமச்சீர்மை கொண்டிருக்கின்றன.  

## கட்டிடக்கலையில்
சாண்டா மரியா நோவெல்லா பேராலயத்தில் (1470) ஆடிச் சமச்சீருடன் அமைக்கப்பட்டுள்ள முகப்பு வடிவம்]]  
கட்டிடக்கலையில் எதிரொளிப்புச் சமச்சீர்மை பயன்படுத்தப்படுகிறது புளோரன்சிலுள்ள தேவாலயத்தின் முகப்பு இச்சமச்சீர்மையுடன் அமைந்துள்ளதை அருகிலுள்ள படத்தில் காணலாம். கல்வட்டம் போன்ற பண்டைய அமைவுகளிலும் இச்சீர்மையைக் காணமுடியும்.
# எஸ். எஸ். சரவணன்



**எஸ். எஸ். சரவணன்**, (15 செப்டம்பர் 1975) 2016 தமிழ்நாடு சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழகம் சார்பில் மதுரை தெற்கு சட்டமன்றத் தொகுதிலிருந்து 23,736 வாக்குகள் வித்தியாசத்தில் வெற்றி பெற்று, தமிழ்நாடு சட்டமன்றத்திற்கு, உறுப்பினராகத் தேர்ந்தெடுக்கப்பட்டவர்.  

## கல்வி
எஸ். பி. சுப்பிரமணியன் - இந்துமதி இணையருக்குப் பிறந்த சரவணன், பள்ளிக் கல்வியை மதுரை சௌராட்டிர மேனிலைப் பள்ளியிலும், கட்டிட பொறியியல் இளநிலை பட்டப்படிப்பை, திண்டுக்கல் பி.எஸ்.என்.ஏ., பொறியியல் தொழில்நுட்பக் கல்லூரியிலும், கட்டமைப்பு பொறியியலில் முதுநிலைப் பட்டப்படிப்பை தஞ்சாவூர் பொன்னையா இராமஜெயம் பொறியியல் தொழில்நுட்பக் கல்லூரியிலும் பயின்றவர்.  

## தொழில்
முதுநிலை கட்டமைப்பு பொறியியலாளரான இவர் *சூழிலியல் - தொழில்நுட்ப கட்டுமான* (Enviro- Tec Construction) நிறுவனத்தை மதுரையில் நடத்தி வருகிறார்.  

## வரலாறு
இவரது தாய் வழி பாட்டனார் **கே. எஸ். ராமகிருஷ்ணன்**, மதுரை நகராட்சி மன்றத் தலைவராக 1967 முதல் 1971 முடிய பணியாற்றியவர். பின்னர் 1971இல் மதுரை கிழக்கு சட்டமன்றத் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர்.
# பரதேசி யூதத் தொழுகைக் கூடம்



**பரதேசி யூதத் தொழுகைக் கூடம்** (*Paradesi Synagogue*) என்பது கொச்சியில் அமைந்துள்ள, நாடுகளின் பொதுநலவாயத்தில் உள்ள செயற்பாட்டிலுள்ள மிகவும் பழமையான யூத தொழுகைக் கூடம் ஆகும். 1567 இல் கட்டப்பட்ட இது கொச்சி இராச்சியத்தில் "கொச்சி யூத" சமுகத்தினால் கட்டப்பட்ட ஏழு தொழுகைக் கூடங்களில் ஒன்றாகும்.  

இந்திய மொழிகளின் பயன்பாட்டில் *பரதேசி* என்பது வெளிநாட்டவரைக் குறிக்கும் என்பதால் அத்தொழுகைக் கூடத்திற்கும் அப்பெயர் அமைந்தது. அது **கொச்சி யூதத் தொழுகைக் கூடம்** எனவும் அழைக்கப்படும்.
# 1991 தமிழருக்கெதிரான கருநாடகக் கலவரம்


**1991 தமிழருக்கெதிரான கருநாடகக் கலவரம்** என்பது கருநாடக அரசு தமிழ்நாட்டுடன் காவிரி ஆற்று நீர்ப் பிணக்கு தொடர்பில் வன்முறையைக் குறிக்கும். இது திசம்பர் 12–13, 1991 காலப்பகுதியில் தென் கருநாடகப் பகுதியில் குறிப்பாக பெங்களூர், மைசூர் நகரங்களில் இடம் பெற்றது. இந்திய அரசாங்கத்தினால் நியமிக்கப்பட்ட காவிரி நீர் நீதிமன்ற ஆணைக்கெதிராக இடம்பெற்ற ஆர்ப்பாட்டத்தை தாக்குதல் நடத்தியோர் ஆரம்பித்தனர். இதனால் தென்கருநாடகப் பகுதியில் இருந்த தமிழர்கள் வெளியேறுமாறு வன்முறை தீவிரமடைந்தது. தமிழ்நாட்டின் எல்லையில் இருந்த கருநாடக நிலவுடமையாளர்கள் மீது பழிவாங்கல் நடந்ததாக குறிப்பிடப்பட்டது. கருநாடக அரசின் உத்தியோகபூர்வ புள்ளிவிபரம் பதினெட்டுப்பேர் கொல்லப்பட்டதாகத் தெரிவிக்க, சுயாதீன அறிக்கைகள் கொல்லப்பட்டவர்களின் எண்ணிக்கை பதினெட்டுப்பேருக்கு மேல் என்றது.
# வெப்மெத்தெட்ஸ் உருவாக்குநர்

**வெப்மெத்தெட்ஸ் உருவாக்குநர்** ஜாவா-சார்ந்த ஒருங்கிணைந்த தொகு சூழல் (IDE). இதன் மூலம் குறியீட்டை வெப்மெத்தெட்ஸ் ஒருங்கிணைப்பு வழங்கியில் வடிவமைக்கலாம்.  

இவை வெப்மெத்தெட்ஸ் தொடர்ச்சி எனும் வரைகலை நிரலாக்க மொழியை பயன்படுத்தி ஒருங்கிணைந்த பயன்பாட்டு வடிவமைப்பை எளிய முறையிலும் மிக வேகமாகவும் வடிவமைக்க உதவுகின்றன. வெப்மெத்தெட்ஸ் தனது 7 ஆவது பதிப்பின் மூலம் வெப்மெத்தெட்ஸ் வடிவமைப்பானை அறிமுகப்படுத்தியுள்ளது .இந்த வடிவமைப்பபான் எக்லிப்ஸ் ஐ அடிப்படையாகக்கொண்ட ஐ.டி இ (IDE ).  

இவற்றின் மூலம் தன்னகத்தே குறியீட்டை சேமித்து அதை செயல்படுத்த முடியாது. இவை ஒருங்கிணைந்த வழங்கியில் ஒரு பயனரே ஆகும். இவை அந்த ஒருங்கிணைந்த சர்வருக்கு கட்டளையிட்டு செயல்களை செய்துமுடிக்கின்றன.  

## நிரல் அம்சங்கள்
வெப்மெத்தெட்ஸ் படைப்பாளி பின்வரும் தொகுக்கும் வசதிகளை கொண்டுள்ளன:  
- வெப்மெத்தெட்ஸ் தொடர்ச்சி மற்றும் ஜாவா சேவைகளை தொகுக்கலாம். (நிரலாக்க தர்க்கம்)
- ஆவணங்களை உருவாக்கி அதை வசதிக்கேற்ப மாற்றி முகப்புதல் செய்யலாம்.
- சோதனை, நீக்கல் மற்றும் இயக்கும் சேவைகள்
- வலை சேவைகள் உருவாக்கம் மற்றும் கட்டமைப்பு
- தொகுக்கும் பொருத்தி சேவை மற்றும் அறிவிப்புகள் (வெளி அமைப்புகளுடணான தொடர்பு )
# கையால் ஆண்குறியை தூண்டுதல்

, 1840. ஆணின் குறியை பெண் தூண்டுதல்]]  
**கையால் ஆண்குறியை தூண்டுதல்** (*Handjob*) என்பது ஆணுடைய ஆண்குறியை மற்றொரு நபர் கையாண்டு புணர்ச்சிப் பரவசநிலையைத் தருவதாகும். இந்த முறையானது சுய இன்பத்தோடு ஒத்துப்போகிறது. ஆனால் சுயஇன்பத்தில் ஆண் தன்னுடைய ஆண்குறியை அவரே கையாளுவார், இந்த முறையில் பிறர் கையாளுதல் இரண்டிற்குமான வேறுபாடாகும்.  

இவ்வாறு கையால் ஆண்குறியை தூண்டி விந்தணுக்களை வெளியேற்றுவதால் உடலுறவின் மூலம் பரவுகின்ற நோய்த்தொற்றுகளின் அபாயங்கள் குறைக்கப்படுகின்றன. பெண்களுக்கு கருதரித்தல், கன்னித்தன்மை இழப்பு போன்றவை நிகழாத வண்ணம் இருப்பதால் இந்த முறையை ஊடுருவாத உடலுறவு எனவும் அழைக்கின்றனர்.  

புணர்ச்சியில் ஈடுபடும் ஆண், தன்னுடைய இணையான பெண்ணின் யோனி, பெண்குறிக் காம்பு போன்றவற்றை விரலால் தூண்டிவிடுதலும், பெண்ணானவள், தன்னுடைய இணையான ஆணின் ஆண்குறியை கையாளுதலும் பரஸ்பர சுயஇன்பம் என்று அழைக்கப்படுகிறது.  

## இவற்றையும் காண்க
- பாலியல் நிலைகள்

## ஆதாரங்கள்
# இருத்தல்


**இருத்தல்** அல்லது **இருப்பு** (*existence*) என்பது பொதுவாக ஒன்றின் இருப்பின் புறநிலை தொடர்ச்சிகளின் சுயாதீனத்தைக் கொண்டிருத்தலாகும்.  

உள்ளியம் இருந்து கொண்டிருத்தலின் இயற்கை, இருத்தல் அல்லது உண்மைநிலை ஆகியவற்றை பொதுவில் ஆராய்கிறது. அத்துடன் இருந்து கொண்டிருத்தலின் வகைகளின் அடிப்படையையும் அவற்றின் தொடர்புகளையும் ஆராய்கிறது.  

பாரம்பரியமாக இது மீவியற்பியல் என்ற மெய்யியலின் முக்கிய பகுதியாக பட்டியலிடப்பட்டு, உள்ளியம் உட்பொருள் இருப்பு பற்றிய கேள்விகளுடன் தொடர்பு கொள்கிறது (எ.கா: "*யூடிஎஃப்ஜே-39546284 என்ற விண்மீன் கட்டமைப்பு இருக்கிறதா?*"). மேலும், உட்பொருட்கள் எவ்வாறு குழுவாக முடியும், அதிகாரப்படி முறையில் தொடர்பு, ஒற்றுமைகளினதும் வேற்றுமைகளினதும்படி எவ்வாறு துணைப்பிரிப்புக்கள் அமையும் போன்றன பற்றியும் இது தொடர்பு கொள்கிறது.  

பொருள்முதல் வாதம் இருப்பது எதுவோ அது பொருள், ஆற்றல் என்பன மட்டுமே என்கிறது. ஆகவே எல்லாமே சடப்பொருளின் கூட்டாக, எல்லாச் செயல்களுக்கும் ஆற்றல் தேவையாக, சடப்பொருளின் இடையூடாட்டத்தின் விளைவாக அனைத்துத் தோற்றப்பாடுகள் அமைகின்றன.  

உயிர் என்பது சுய தங்கி வாழ்தலுள்ள உயிரியல் நிகழ்வுகளைக் கொண்டிருக்கும் வேறுபாடு கூறுகளின் பண்பாகும். அவ்வாறு இல்லாதது அல்லது அத்தகைய செயற்பாடற்றது (இறப்பு), அல்லது செயற்பாடு இல்லாதததும் "உயிரற்ற" என்று வகைப்படுத்தப்படுகிறது
# நல்லதும் கெட்டதும்

நல்லதாகவும், சாத்தான் கெட்டதாகவும் கருதப்படுகிறது.]]  

சமயம், நன்னெறி, மெய்யியல், உளவியல் ஆகியவற்றில் **நல்லதும் கெட்டதும்** அல்லது **நன்மையும் தீயதும்** (*good and evil*) என்பது மிகவும் பொதுவான இருபிரிவு ஆகும். மனிச்சிய, ஆபிரகாமிய சமயச் செல்வாக்கு கலாச்சாரங்களில் தீமை என்பது நன்மைக்கு எதிரான இரட்டைப் போராட்டமாகவும், இதில் தீமை அழிக்கப்பட்டு, நன்மை மேலோங்கும் எனப் பொதுவாக நம்பப்படுகிறது. பௌத்த கலாச்சார ஆன்மீகச் செல்வாக்கில், நன்மை தீமை ஆகிய இரண்டும் இரட்டைப் போராட்டத்தின் பகுதிகளாக நம்பப்படுகிறது. இதனை ஒன்றுமில்லாமை அல்லது வெறுமை மூலம் வெல்ல முடியும் எனவும், நன்மை தீமை ஆகிய இரண்டு வேறுபட்ட கொள்கைகளைக் கண்டுணர்தல் எனவும், ஆயினும் அது உண்மையல்ல, அவற்றின் இருமையை வெற்றுப்படுத்தி, ஒருமையை அடைதல் எனவும் விளக்குகிறது.
# நத்வாசாரை


நத்வாசாரை *(Nadwasaray)* இந்தியாவின் உத்தரப் பிரதேச மாநிலம் மவூ மாவட்டத்திலுள்ள , கௌசி நகருக்கு வெளியே 9 கிலோமீட்டர் தொலைவில் அமைந்துள்ள ஒரு கிராமம் ஆகும். நத்வாகாசு என்ற பெயராலும் இக்கிராமம் அழைக்கப்படுகிறது.  

2011 ஆம் ஆண்டின் நிலவரப்படி, இக்கிராமத்தின் மக்கள் தொகை சுமார் 5000 முதல் 6000 பேர் ஆகும். போதுமான அளவுக்கு அடிப்படை வசதிகளும், 24 மணி நேர மின்சார வசதியும் இல்லாத ஒரு கிராமமாக நத்வாசாரை கிராமம் இருக்கிறது. 2005 ஆம் ஆண்டில் இங்கு ஒரு தொலைபேசி இணைப்பகம் நிறுவப்பட்டது . மனிதவள மேம்பாட்டு நிறுவனம் இக்கிராமத்தில்தான் முதன்முதலாக ஒரு பள்ளிக்கூடத்தை நிறுவியது . 1990 ஆம் ஆண்டு அமைக்கப்பட்ட இப்பள்ளிக்கூடத்தின் பெயர் பால சிசு நிகேதன் என்பதாகும். சிறுவர் மற்றும் தொடக்கப்பள்ளியாக ஆரம்பிக்கப்பட்ட இப்பள்ளி , மவூ மாவட்டத்தின் மாவட்டக் கல்வித் துறையால் எட்டாம் வகுப்பு வரையிலான நடுநிலைப்பள்ளியாகத் தரம் உயர்த்தப்பட்டது. இப்பள்ளியில் 350 மாணவர்களுக்கு மேல் கல்வியறிவு பெறுகின்றனர். இவர்களில் 30 சதவீதம் மாணவர்கள் பெண்கள் என்பது குறிப்பிடத்தக்கதாகும் .
# பொன் விதி


**பொன் விதி** (*Golden Rule*) என்பது தன்னை எவ்வாறு ஒருவர் நடத்த விரும்புகிறாரோ அவ்வாறே மற்றவரை நடத்தும் கோட்பாடாகும். இது பிறர்நல கோட்பாடாக சமயங்களிலும் கலாச்சாரங்களிலும் காணப்படுகிறது.  

இக்கோட்பாடு நேரான அல்லது மறையான தடையுத்தரவான ஆளும் வழிகாட்டலாக பின்வருமாறு காணப்படலாம்:  

- தன்னை எவ்வாறு ஒருவர் நடத்த விரும்புகிறாரோ அவ்வாறே மற்றவரை நடத்தல் (நேரான அல்லது வழிநடத்தும் வடிவம்).
- தன்னை எவ்வாறு ஒருவர் நடத்த விரும்பவில்லையோ அவ்வாறே மற்றவரை நடத்தாமை (மறையான அல்லது தடையான வடிவம்).
- மற்றவர் தொடர்பில் நீங்கள் எதை விரும்புகிறீர்களோ, அவ்வாறே உங்களையும் விரும்புதல் (இரக்கம் அல்லது பிரதிச் செயல் வடிவம்).
# காரணம்

**காரணம்** (*Reason*) என்பது விடய தொடர்பான உணர்வை விழிப்புணர்க் கொள்திறனாகவும், ஏரணம் பிரயோகித்தலாகவும், காரணிகளை உறுதி செய்வதாகவும், செயல் வழக்கத்தை மாற்றல் அல்லது நியாயப்படுத்தலாகவும், புதிய அல்லது ஏற்கெனவே இருக்கம் தகவல் அடிப்படையில் உள்ள நிறுவன அமைப்பும் நம்பிக்கையும் ஆகும். இது மனித பண்புக்கூறு செயற்பாடுகளான மெய்யியல், அறிவியல், மொழி, கணிதம், கலை ஆகியவற்றுடன் நெருங்கிய தொடர்பு கொண்டதாகவும், மனித இயல்புப் பண்புகளாக வரையறுக்கலாம் என கருதப்படுகிறது.  
காரணம் அல்லது அதன் பண்பு சிலவேளை பகுத்தறிவு என கருதப்படுகிறது.
# பண்டைய கிரேக்க மெய்யியல்

வின் ஏதென்சு கல்விக்கூடம்.]]  
**பண்டைய கிரேக்க மெய்யியல்** கி.மு 6 ஆம் நூற்றாண்டில் எழுச்சியுற்று கெலனியக் காலம் வரையிலான உரோமைப் பேரரசு காலப் பண்டைக் கிரேக்கம் வரை தொடர்ந்து, 1453 வரை காணப்பட்டது. இது பல பரந்த, வகையான விடயங்களான அரசியல் தத்துவம், நன்னெறி, மீவியற்பியல், உள்ளியம் (மெய்யியல்), ஏரணம், உயிரியல், சொல்லாட்சிக் கலை, அழகியல் போன்றனவற்றுடன் தொடர்புபட்டிருந்தது.  

பல மெய்யியலாளர்கள் இன்று, கிரேக்க மெய்யியல் பல மேற்கத்திய நாகரிகத்தில் தாக்கம் செலுத்தியது என ஏற்றுக் கொள்கிறார்கள். ஆல்பிரட் நார்த் வொய்ட்ஹெட் குறிப்பிடும்போது: "ஐரோப்பிய மெய்யியல் மரபின் பாதுகாப்பான பொதுப் பண்பு என்பது அது பிளேட்டோவின் அடிக்குறிப்புகளின் ஒரு தொடரைக் கொண்டுள்ளது என்பதாகும்." தெளிவாக, செல்வாக்கின் உடைவுபடாமை பண்டைக் கிரேக்கம், கெலனிய மெய்யியலாளர்கள் முதல் ஆரம்ப இசுலாமிய மெய்யியல், ஐரோப்பிய மறுமலர்ச்சி, அறிவொளிக் காலம் வரை தொடர்ந்தது.
# மத்திய கால மெய்யியல்


**மத்திய கால மெய்யியல்** என்பது சுமார் கி.பி ஐந்தாம் நூற்றாண்டில் மேற்கு உரோமைப் பேரரசு வீழ்ச்சியில் இருந்து 16 ஆம் நூற்றாண்டு மறுமலர்ச்சி வரையான நடுக் கால மெய்யியல் ஆகும். மத்திய கால மெய்யியல் 8 ஆம் நூற்றாண்டு மத்தியில் பகுதாதுவிலும் 8 ஆம் நூற்றாண்டு கடைசிப் பகுதியில் சார்லமேன் நாடோடி அவையிலும் பிரான்சில் ஆரம்பமாகியது. மரபார்ந்த கால கிரேக்கத்திலும் உரோமிலும் ஏற்பட்ட பண்டைய கலாச்சார வளர்ச்சியை மீளவும் கண்டுபிடிக்கும் செயற்பாடாக பகுதியளவில் அமைந்தும், இறையியல் பிரச்சனைகளின் தேவையையை பகுதியாக வெளிக்கொணருவதாகவும், புனிதக் கோட்பாட்டுடன் சமயச் சார்பற்ற கற்றலை இணைப்பதாகவும் அமைந்தது.
# காவேரி (இதழ்)

**காவேரி** என்பது 1940- 1950 ஆம் ஆண்டுகளில் கும்பகோணத்திலிருந்து மாதம் தோறும் வெளிவந்த ஓர் இலக்கிய இதழ் ஆகும். கே. எஸ். இராமானுசம் என்பவர் இந்த காவேரி இதழின் வெளியீட்டாளரும் ஆசிரியரும் ஆவார்.  

கதை, கவிதை, கட்டுரை, தொடர்கதை போன்ற இலக்கியப் படைப்புகள் காவேரி இதழில் இடம்பெற்றன.  
ஓரங்க நாடகங்கள், மொழிபெயர்ப்புக் கதைகள், ஆசிரிய உரைகள் ஆகியனவும் இந்த இதழில் அச்சேறி வெளிவந்தன.  
அந்தக் காலத்தில் அறியப்பட்ட சுத்தானந்த பாரதியார், தமிழழகன், நா.சீ வரதராசன், இளம்பாரதி, தொ. மு. பாஸ்கரத் தொண்டைமான் போன்ற இலக்கிய எழுத்தாளர்கள் இந்த காவேரி இதழில் எழுதி வந்தார்கள்.  

## சான்றாவணம்
காவேரி இதழ் தொகுப்பு, பாகம்:ஒன்று வெளியீடு:கலைஞன் பதிப்பகம், தியாகராய நகர், சென்னை-17
# பாரீசுவ ஜீனாலயம்



**பாரீசுவ ஜீனாலயம்** என்பது தமிழ்நாட்டின் தற்போதைய கிருட்டிணகிரி மாவட்டத்தில் உள்ள ஒசூரில் இருந்த ஒரு சைன கோயிலாகும். இக்கோயில் சைனத்தின் இருபத்து மூன்றாவது தீர்தரங்கரான பார்சுவநாதருக்கு அமைக்கப்பட்டது ஆகும்.  
## வரலாறு
பழங்காலத்தில் **செவிடப்பாடி** என அழைக்கப்பட்ட ஒசூரில் *ஸ்ரீ பூசந்திர சித்யான நந்தி தேவரின்* மகனான *தண்டநாயக்க கங்கியப்பன்* என்பவரால் பதினோராம் நூற்றாண்டில் கட்டப்பட்டது இந்த பாரீசுவ ஜீனாலயம். இத்தகவலை ஒசூரில் வெங்கடேஷ் நகர் பகுதியில் உள்ள வெங்கடரமண சுவாமி கோயில் உள்ள குன்றில் உள்ள பொ.ஊ. 1127 ஆண்டைச் சேர்ந்த போசள மன்னன் விட்டுணுவர்தனன் காலத் தமிழ்க் கல்வெட்டு குறிப்பிடுகிறது. இந்தக் குன்றிலேயே இந்த சைனக் கோயில் இருந்திருக்கிறது. அந்தக் கோயில் என்ன ஆனது என்று தெரியவில்லை. இங்கிருந்த சைனர்கள் இடம்பெயர்ந்த காலத்திற்கு பிறகு இப்போது உள்ள வெங்கடரமணர் கோயிலாக பிற்காலத்தில் அது மாற்றப்பட்டதாக இருக்க வாய்ப்புண்டு. இதற்குச் சான்றாகக் கோயிலை ஒட்டிய பகுதியிலேயே இந்தக் கல்வெட்டும் சைனத் தீர்தரங்கர் சிற்பமும், கோயிலுக்குப் படியேறும் படிக்கட்டை ஒட்டி இன்னொரு தீர்த்தரங்கர் சிற்பமும் உள்ளன. இந்தக் குன்றில் சைனத் துறவிகள் வாழ்ந்ததற்காண அடையாளங்கள் உள்ளன.  
## இதனையும் காண்க
- தமிழ்நாட்டில் சமணம்
- தமிழ்நாட்டில் சமணர் கோயில்கள்
# மேவார்

**இராஜஸ்தானின் மேவார் பிரதேசம்**

| **அமைவிடம்** | *தெற்கு இராசத்தான்* |
| --- | --- |
| **19-ஆம் நூற்றாண்டு, கொடி** |  |
| **குகில் இராச்சியம் நிறுவப்பட்ட ஆண்டு:** | கிபி 734 |
| **மொழி** | மேவாரி |
| **சமயம்:** | இந்து |
| **அரச குலங்கள்** | இராசபுத்திர மோவாரிகள் (734 வரை),
குகிலோத்திகள் (734-1303)
பரிகர்கள்
சிசோதியர்கள் (1326–1949) |
| **தலைநகரங்கள்** | நக்டா, சித்தோர்கர் மற்றும் உதய்ப்பூர் |

**மேவார் பிரதேசம்** அல்லது **மேவாட்** (Mewar or Mewāḍ) (இந்தி: मेवाड़) இந்தியாவின் மேற்கில் உள்ள இராஜஸ்தான் மாநிலத்தில் தென்கிழக்கில் அமைந்த நிலப்பரப்பாகும். மேவார் பகுதியில் பில்வாரா மாவட்டம், சித்தோர்கார் மாவட்டம், ராஜ்சமந்து மாவட்டம், உதய்பூர் மாவட்டம், மற்றும் மத்தியப் பிரதேசத்தின் சில பகுதிகள் அடங்கியுள்ளது. மேவார் பகுதியில் ஜவாய் ஆறு மற்றும் பனாஸ் ஆறுகள் பாய்கிறது.  

மேவார் பகுதி பல்லாண்டுகளாக இராசபுத்திர மன்னர்களால் தன்னாட்சியுடன் 1817 வரை ஆளப்பட்டது. பின்னர் பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் மேவார் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.  

1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று சமஸ்தானம் இந்தியாவுடன் இணைக்கப்பட்டது.  

## அமைவிடம்
மேவார் பகுதியின் வடமேற்கில் ஆரவல்லி மலைத்தொடரும், வடக்கில் அஜ்மீரும், தெற்கில் குசராத்தும், தென்கிழக்கில் மத்தியப் பிரதேசத்தின் மால்வா பகுதியும், கிழக்கில் இராஜஸ்தானின் ஹதோதி பகுதியும் எல்லைகளாக அமைந்துள்ளது.  

## வரலாறு
மேவார் இராச்சியம் உதய்ப்பூர் நகரத்தைத் தலைநகராகக் கொண்டு கி பி 530இல் நிறுவப்பட்டது. எனவே மேவாரை உதய்ப்பூர் இராச்சியம் என்றும் அழைப்பர். பின்னர் மேவாரின் தலைநகராக அமைந்த சித்தோர்கார் கோட்டையை 1568-இல் அக்பர் கைப்பற்றினார். முகலாயப் பேரரசில் மேவார் பகுதி 150 ஆண்டுகள் இருந்தன.  

மேவார் பகுதிகளை இராஜபுத்திர மோரி, குகிலோத் மற்றும் சிசோதியா குல இராஜபுத்திர மன்னர்கள் 1400 ஆண்டுகளுக்கு மேலாக ஆண்டனர்.  
1949இல் இந்தியப் பிரிவினைக்கு பின்னர் 1949இல் மேவார் பகுதிகள் இந்திய அரசுடன் இணைக்கப்பட்டது. சித்தோர்கார் நகரம் சிசோதியா இராஜபுத்திர குலத்தினரின் தலைநகராக விளங்கியது.  

## பொருளாதாரம்
மேவார் பகுதியின் பொருளாதாரம் சுற்றுலாத் துறை, கைவினைப் பொருட்கள், சிறுதானியங்கள், நிலக்கடலை, சோயாபீன்ஸ் மற்றும் கல் தொழிற்சாலைகளையே நம்பியுள்ளது.  

## படக்காட்சிகள்

## இதனையும் காண்க
- உதய்ப்பூர்
- சித்தோர்கார்
- இராணி இலட்சுமிபாய்
- செகாவதி பிரதேசம்
- மார்வார் பிரதேசம்
# சாபர் இபின் அய்யான்



**கெபெர்** என்றும் அறியப்படும் **அபு மூசா சாபர் இபின் அய்யான்** (Abu Mūsā Jābir ibn Hayyān) என்பவர், வேதியியலாளரும், வானியலாளரும், சோதிடரும், பொறியாளரும், புவியியலாளரும், மெய்யியலாளரும், இயற்பியலாளரும், மருந்தியலாளரும், மருத்துவருமான ஒரு பல்துறை அறிஞர். துஸ் என்னுமிடத்தில் பிறந்து அங்கேயே கல்வி கற்ற இவர் பின்னர் கூஃபாவுக்குச் சென்றார். சில வேளைகளில் இவர் தொடக்ககால வேதியியலின் தந்தை எனக் குறிப்பிடப்படுகிறார்.  

கிபி 10 ஆம் நூற்றாண்டிலேயே இவரது அடையாளம் குறித்தும், இவரது ஆக்கங்கள் எவை என்பது குறித்தும் இசுலாமிய உலகில் கருத்து முரண்பாடுகள் நிலவின. கிறித்தவ மேற்குலகில் இவரது பெயர் *கெபெர்* என இலத்தீனாக்கம் பெற்றிருந்ததுடன், 13 ஆம் நூற்றாண்டு ஐரோப்பாவில் பொதுவாக போலி கெபெர் என அழைக்கப்பட்ட ஒரு அடையாளம் தெரியாதவர் இரசவாதம், உலோகவியல் என்பன சார்ந்த ஆக்கங்களை கெபெர் என்னும் பெயரில் எழுதியிருந்தார்.
# காலியம் பாசுபைடு


**காலியம் பாசுபைடு** (*Gallium phosphide*) என்பது GaP என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். குறைக்கடத்தி வேதிப்பொருளான இச்சேர்மம் 2.26 எலக்ட்ரான் வோல்ட் (300 கெல்வின்) மறைமுக ஆற்றல் இடைவெளி அளவைக் கொண்டுள்ளது. வெளிர் ஆரஞ்சு நிறத் துண்டுகளாக இப்பல்படிகம் தோற்றமளிக்கிறது. கட்டற்ற கடத்தி ஈர்ப்பு காரணமாக, மாசற்ற ஒற்றைப் படிகச்சீவல்கள் தெளிவான ஆரஞ்சு நிறத்தில் உள்ளன. காலியம் பாசுபைடு தண்ணீரில் கரையக்கூடியதாகவும் நெடியற்றும் காணப்படுகிறது.  
கந்தகம் அல்லது தெலூரியம் காலியம் பாசுபைடுடன் மாசிடப்பட்டு என் – வகை குறைக்கடத்திகள் உருவாக்கப்படுகின்றன, துத்தநாகம் காலியம் பாசுபைடுடன் மாசிடப்பட்டு பி - வகை குறைகடத்திகள் உருவாக்கப்படுகின்றன.  
ஒளியலில் காலியம் பாசுபைடு சில பயன்களைக் கொண்டுள்ளது.  
262 நா.மீ – இல் 4.30 (புற ஊதா), 550 நா.மீ – இல் 3.45 (பச்சை) மற்றும் 840 நா.மீ – இல் 3,19 (அகச்சிவப்பு) என ஒளிவிலகல் எண் அளவுகளை காலியம் பாசுபைடு பெற்றுள்ளது  

## ஒளி உமிழ் இருமுனையங்கள்
ஆங்கிலத்தில் சுருக்கமாக எல்.இ.டி எனப்படும் இரு முனையங்களை பெருமளவில் தயாரிப்பதற்கு காலியம் பாசுபைடு பயன்படுத்தப்படுகிறது. குறிப்பாக சிவப்பு, ஆரஞ்சு மற்றும் பச்சை நிற குறைந்த மற்றும் நடுத்தர பிரகாசமான இருமுனையங்கள் 1960 களிலிருந்து குறைந்த விலையில் தயாரிக்கப்படுகின்றன. உயர் மின்சார அளவுகளில் இதன் ஆயுள் குறைவாகும். மேலும், வெப்பநிலை மாறுபாடுகளும் இதன் ஆயுளைப் பாதிக்க்கும். காலியம் பாசுபைடை தனியாகவும் காலியம் ஆர்சினைடு பாசுபைடுடன் இணைத்தும் பயன்படுத்துகிறார்கள்.  

தூய்மையான காலியம் பாசுபைடு ஒளி உமிழ் இருமுனையங்கள் 555 நானோமீட்டர் அலைநீள பச்சை ஒளியை உமிழ்கின்றன. நைட்ரசன் மாசிட்ட காலியம் பாசுபைடு ஒளி உமிழ் இருமுனையங்கள் 565 நானோமீட்டர் அலைநீள மஞ்சள் – பச்சை ஒளியையும், துத்தநாக ஆக்சைடு மாசிட்ட காலியம் பாசுபைடு ஒளி உமிழ் இருமுனையங்கள் 700 நானோமீட்டர் அலைநீள சிவப்பு ஒளியையும் உமிழ்கின்றன.  

மஞ்சள் மற்றும் சிவப்பு ஒளிகள் காலியம் பாசுபைடில் ஒளி ஊடுறுவும் என்பதால் GaP -மேல்-GaAsPGaP ஒளி உமிழ் இருமுனையங்கள், GaAs-மேல்-GaAsP ஒளி உமிழ் இருமுனையங்களைவிட மேம்பட்டவையாக உள்ளன.  

900 பாகை செல்சியசு வெப்பநிலைக்கு மேல் காலியம் பாசுபைடு பிரிகையடைந்து, பாசுபரசு ஆவியாக வெளியேறுகிறது. 1500 பாகை செல்சியசு படிகவளர்ச்சியில், 10-100 வளிமண்டல மந்த வாயு அழுத்தத்தில் பாசுபரசை உருகிய போரிக் ஆக்சைடு போர்வைக்குள் வைப்பதன் மூலம் பிரிகையடைதல் தடுக்கப்படுகிறது. இச்செயல்முறை நீர்ம அகவுறையுடனான சொக்ரால்சுகி வளர்ச்சிமுறை எனப்படுகிறது. இது சிலிக்கன் சீவல்களுக்கு பயன்படுத்தப்படும் சொக்ரால்சுகி செயல்முறையின் விரிவுபடுத்தப்பட்ட ஒரு முறையாகும்.  

## தொடர்புடைய வேதிப்பொருட்கள்
- காலியம் ஆர்சினைடு
- காலியம் நைட்ரைடு
- இண்டியம் பாசுபைடு

## தொடர்புடைய உலோகக் கலவைகள்
- அலுமினியம் காலியம் இண்டியம் பாசுபைடு
- இண்டியம் காலியம் பாசுபைடு
- காலியம் ஆர்சினைடு பாசுபைடு
# சித்தோர்கார்


**சித்தோர்கார்** அல்லது **சித்தூர்** (Chittorgarh) மேற்கு இந்திய மாநிலமான இராஜஸ்தானின் சித்தோர்கார் மாவட்டத்தின் தலைமையிட நகரமும், நகராட்சியும் ஆகும். காம்பிர் ஆற்றாங்கரையில் அமைந்த இந்நகரம் முன்னர் மேவார் சிசோடியா இராசபுத்திர குலத்தின் தலைநகராக விளங்கியது. மேவார் இராச்சியத்தின் தலைநகராக சித்தூர் விளங்கியது.  

ராணி பத்மினி மற்றும் ராணி கர்ணாவதி, சித்தூர் கோட்டையை எதிரிகளிடமிருந்து போரிட்டுக் காத்தனர்.  
1303இல் அலாவுதீன் கில்சி சித்தூர் கோட்டையை முற்றுகையிட்டார்,  
1598இல் முகலாயப் பேரரசர் அக்பர் சித்தூரை கைப்பற்றினார். சித்தூர் கோட்டை இந்தியாவின் பெரிய கோட்டைகளில் ஒன்றாகும். சித்தூரின் மீராபாய் சிறந்த கிருஷ்ண பக்தை ஆவார்.  

## கூட்டுத் தீக்குளிப்பு

சித்தூர் கோட்டையை இசுலாமிய மன்னர்கள் கைப்பற்றும் போது, இராசபுத்திர அரச குலப் பெண்கள் எதிரி மன்னர்களின் கையில் சிக்கிச் சீரழிவதைவிட, பெரும் தீ வளர்த்து அதில் கூட்டுத்தீக்குளித்து உயிரை மாய்த்துக் கொள்ளும் வழக்கம் உடையவர்கள்.  

## போக்குவரத்து
தங்க நாற்கரச் சாலைத் திட்டத்தில் சித்தூர் நகரம் அமைந்துள்ளதால், நாட்டின் அனைத்து நகரங்களுடன் இருப்புப்பாதை மற்றும் நெடுஞ்சாலைகள் மூலம் இணைக்கப்பட்டுள்ளது.  

## சுற்றுலா தலங்கள்
- சித்தோர்கார் கோட்டை
யின் உட்புறக் காட்சி]]  
யில் கோயில்]]  

## கல்வி
1. மேவார் பல்கலைக்கழகம்
1. சைனிக் பள்ளி
1. கேந்திரிய வித்தியாலம்
1. புனித பவுல் உயர்நிலை பள்ளி
1. தில்லி பப்ளிக் ஸ்கூல்
1. ஜவஹர் நவோதய வித்தியாலயம்
1. பிர்லா மேனிலைப் பள்ளி Birla Shiksha Kendra, Chanderiya, Chittorgarh
1. மகாராணா பிரதாப் அரசு மேற்படிப்பு கல்லூரி
1. ஆர் என் டி சட்டக் கல்லூரி
1. இராஜஸ்தான் பொறியியல் மற்றும் தொழில் நுட்பக் கல்லூரி (RIET)

## தொழிற்சாலைகள்
- இந்துஸ்தான் சிங்க் தொழிற்சாலை
- பிர்லா சிமெண்ட் தொழிற்சாலை

## சித்தூர் காட்சிகள்

## இதனையும் காண்க
- சித்தோர்கார் கோட்டை
- மேவார் இராச்சியம்
- ராணி பத்மினி
# பேக்கரைட்டு



**பேக்கரைட்டு** *(Bakerite)* என்பது Ca<sub>4</sub>B<sub>4</sub>(BO<sub>4</sub>)(SiO<sub>4</sub>)<sub>3</sub>(OH)<sub>3</sub>•(H<sub>2</sub>O)) என்ற வேதியியல் வாய்ப்பாடு கொண்ட ஒரு கனிமம் ஆகும். நீரேறிய கால்சியம் போரோ-சிலிக்கேட்டு ஐதராக்சைடுக்கு பேக்கரைட்டு என்ற பொதுப்பெயர் வழங்கப்பட்டுள்ளது. அமெரிக்காவின் கலிபோர்னியாவிலுள்ள பேக்கரில், எரிமலைப் பாறைகளில் இக்கனிமம் கிடைக்கிறது .  

ஐக்கிய அமெரிக்க நாட்டின் கலிபோர்னியாவில் இன்யோ மாகாணத்திலுள்ள, பேர்னாசு கிறீக் மாவட்ட, சாவுப் பள்ளத்தாக்கு தேசியப் பூங்காவில், கார்க்சுகிரியு கேன்யன் சுரங்கத்தில் 1903 ஆம் ஆண்டு முதன்முதலாக இக்கனிமம் கண்டறியப்பட்டது. பசிபிக் கடற்கரை போராக்சு நிறுவனத்தின் இயக்குநர் இரிச்சார்டு சி.பேக்கர் கண்டறிந்த காரணத்தால் இக்கனிமத்திற்குப் பேக்கரைட்டு என்ற பெயர் வைக்கப்பட்டது.
# ஆழ்கடல் இருட்பகுதி

**ஆழ்கடல் இருட்பகுதி** *(Aphotic zone)* என்பது ஓர் ஏரி அல்லது கடலின் எப்பகுதியில் மிகச் சிறிய அளவு சூரியவொளியோ அல்லது முற்றிலும் சூரியவொளி இல்லாமலோ இருக்கிறதோ அப்பகுதியைக் குறிக்கும். 1 சதவீதத்திற்கும் குறைவான அளவு சூரிய ஒளி ஊடுருவும் பகுதிக்கு கீழேயுள்ள ஆழப்பகுதியே ஆழ்கடல் இருட்பகுதியாகும் என்று பொதுவாக வரையறுக்கப்படுகிறது. இதன் விளைவாக, உயிரி ஒளிர்வு மட்டுமே இப்பகுதியில் காணக்கிடைக்கும் ஒளியாகும். இப்பகுதியில் காணப்படும் பெரும்பாலான உணவு முழுவதும், ஏரி அல்லது கடலின் கீழே மூழ்கி இறந்துபோன உயிரினங்களிடம் இருந்தே வருகிறது.  

கலங்கு திறன் மற்றும் ஓர் ஆண்டின் பருவ காலங்கள் போன்ற காரணிகள், ஒளியற்ற இப்பகுதியின் ஆழத்தை பெரிதும் பாதிக்க இயலும். சூரிய ஒளியால் நேரடியாகப் பாதிக்கப்படும் ஏரி அல்லது கடலின் சூரிய ஒளி மண்டலத்திற்குக் கீழாக ஆழ்கடல் இருட்பகுதி மண்டலம் காணப்படுகிறது.  

## பெருங்கடல்

வரையறைகளின்படி ஆழ்கடல் இருட்பகுதியானது, பெருங்கடலில் 200 மீ (660 அடி) முதல் 1000 மீட்டர் (3300 அடி) வரையிலும், மேலும் பெருங்கடலின் தரைப்பகுதி வரையிலும் விரிவடைந்துள்ளது . அக்டினோட்டெரிகீயை வகை மீன்கள், ராட்சத கணவாய் உயிரினங்கள், எலும்பு மீன்கள் மற்றும் தலைக்காலி போன்ற தனித்துவமிக்க ஆழ்கடல் உயிரினங்கள் இப்பகுதியில் காணப்படுகின்றன.  

ஆழ்கடல் இருட்பகுதி மண்டலமானது மேலும் கூடுதலாக பல பகுதிகளாகப் பிரிக்கப்படுகிறது. அவை, ஆழ்கடல் , ஆழ்கடல் மண்டலம் மற்றும் ஆழ்கடல் பாதாள மண்டலம் என்பனவாகும் . 200 மீட்டர்(656 அடி) முதல் 2000 மீட்டர் (6562 அடி) வரையுள்ள பெருங்கடல் பகுதி ஆழ்கடல் என்று கருதப்படுகிறது . 2000 மீட்டர் (6562 அடி) முதல் 6000 மீட்டர் (19685 அடி) வரையுள்ள பகுதி ஆழ்கடல் மண்டலம் என்றும் 6000 மீட்டர் (20000 அடி) முதல் கடலின் தரைப்பகுதி வரையுள்ள பகுதி ஆழ்கடல் பாதாள மண்டலம் என்றும் கருதப்படுகிறது. இப்பகுதியில் வாழும் உயிரினங்கள் முழுமையாக இருளில் வாழக்கூடிய உயிரினங்களாகக் காணப்படுகின்றன.
# ஜிக்னேசு மேவானி

**ஜிக்னேசு மேவானி**(Jignesh Mevani) என்பவர் குசராத்து மாநிலத்தைச் சேர்ந்த சமூகச் செயற்பாட்டாளர் ஆவார். இவர் ஒரு வழக்கறிஞரும் அம்பேத்கரியக் கொள்கையாளரும் ஆவார்.  

தலித் அசுமிதா யாத்திரையை முன்னின்று நடத்தினார். குசராத்து மாநிலத் தலைநகர் ஆமதாபாத்திலிருந்து சவுராட்டிர உனா வரை அந்த யாத்திரை செலுத்தப்பட்டது. அப்போராட்டத்தில் இறந்த மாடுகளை இனி அப்புறப் படுத்தப் போவதில்லை என 20000 தலித் மக்கள் உறுதி எடுத்துக் கொண்டனர்.  

## மேற்கோள்
# கனடிய ஆர்க்டிக்குத் தீவுக்கூட்டம்


**கனடிய ஆர்க்டிக்குத் தீவுக்கூட்டம்** (*Canadian Arctic Archipelago*) அல்லது பெரும்பாலான நேரங்களில் **ஆர்க்டிக்குத் தீவுக்கூட்டம்** கனடாவின் பெருநிலத்தின் வடக்கே உள்ள தீவுக் கூட்டங்களாகும்.  

வட அமெரிக்காவின் வடகோடியில் ஆர்க்டிக்கு பெருங்கடலில் ஏறத்தாழ பரப்பளவில்அமைந்துள்ள இத்தீவுக்கூட்டத்தில் 36,563 தீவுகள் அடங்கியுள்ளன. வடக்கு கனடாவின் பெரும்பான்மையான நூனவுட் மற்றும் வடமேற்கு நிலப்பகுதிகளின் சில பகுதிகள் இதில் அடங்கியுள்ளன. கனடிய ஆர்க்டிக்குத் தீவுக்கூட்டத்தில் புவி சூடாதலின் சில விளைவுகளை உணர முடிகின்றது; இவை உருகுவதன் காரணமாக 2100ஆம் ஆண்டில் கடல் மட்டங்கள் உயரும் என சில கணினி மதிப்பீடுகள் தெரிவிக்கின்றன.  
## முதன்மைத் தீவுகள்
இந்தத் தீவுக்கூட்டத்தில் bigger than 130 ச.கி.மீ. விட கூடுதலான பரப்பளவைக் கொண்ட 94 முதன்மைத் தீவுகள் உள்ளன; உலகின் மிகப்பெரிய முதல் பத்துத் தீவுகளில் மூன்று இதில் அடங்கியுள்ளன. இவற்றைத் தவிர 36,469 சிறு தீவுகள் உள்ளன. 10,000 ச.கி.மீ.க்கும் கூடுதலான பரப்பளவுள்ள பெரிய தீவுகளாவன:  

| உலகம் | கனடா |  |  |  |  |
| --- | --- | --- | --- | --- | --- |
| பாஃபின் தீவு | நூ | 5 | 1 | 9,563 |  |
| விக்டோரியா தீவு | வமே, நூ | 9 | 2 | 1,707 |  |
| எல்லெசுமியர் தீவு | நூ | 10 | 3 | 168 |  |
| பேங்க்சு தீவு | வமே | 24 | 5 | 114 |  |
| தேவோன் தீவு | நூ | 27 | 6 | 0 |  |
| அக்செல் எய்பெர்கு தீவு | நூ | 32 | 7 | 0 |  |
| மெல்வில் தீவு | வமே, நூ | 33 | 8 | 0 |  |
| சௌதாம்டன் தீவு | நூ | 34 | 9 | 721 |  |
| வேல்சு இளவரசர் தீவு | நூ | 40 | 10 | 0 |  |
| சாமெர்செட் தீவு | நூ | 46 | 12 | 0 |  |
| பாதர்சுட்டு தீவு | நூ | 54 | 13 | 0 |  |
| இளவரசர் பாட்றிக்கு தீவு | வமே | 55 | 14 | 0 |  |
| அரசர் வில்லியம் தீவு | நூ | 61 | 15 | 960 |  |
| எல்லெப் ரிங்னெசு தீவு | நூ | 69 | 16 | 0 |  |
| பைலோட் தீவு | நூ | 72 | 17 | 0 | }<sup>*</sup>&nbsp;<small>வமே = வடமேற்கு நிலப்பகுதிகள், நூ = நூனவுட்</small> |

## மேற்சான்றுகள்
# ஜமீந்தார்

நவாப் குடும்பத்தின் சமீந்தார்]]  

**சமின்தார்** அல்லது **நிலக்கிழார்** (zamindar) இந்தியத்துணைக் கண்டத்தில் முகலாயப் பேரரசின் ஆட்சிக் காலத்தில், ஆயிரக்கணக்கான ஏக்கர் விளைநிலங்களையும், உழவர்களையும் கொண்டிருப்பர்களைக் குறிக்கும்.  

பெருநிலக்கிழார்கள் விளைநிலங்களை, குடியானவர்களுக்கு குத்தகைக்கு விட்டு, விளைச்சலில் கிடைக்கும் தானியங்களின் ஒரு பகுதியை வரியாக அரசுப் படைகளின் பராமரிப்புச் செலவிற்கு அரசிற்கு செலுத்துவர்.  
பிரித்தானிய இந்தியாவில், சமீந்தார்கள் கொண்டிருக்கும் நிலங்களின் பரப்பளவுக்கு ஏற்ப, சமத்தான *மகாராசா* , *இராசா* போன்ற அடைமொழிகளுடன் அழைக்கப்பட்டனர்.  

முகலாயர் ஆட்சிக் காலத்தில் சமீந்தார்கள் அதிகார வர்க்கத்தினராக இருந்தனர். அக்பர் காலத்தில் போர்க் குதிரைகளையும் மற்றும் குதிரை வீரர்களின் பயிற்சிக்கும், பராமரிப்புச் செலவிற்கும் மன்சப்தாரி முறை எனும் சமீந்தாரி முறை கொண்டு வரப்பட்டு, விளைநிலங்கள் ஒதுக்கப்பட்டது. நிலங்கள் **மன்சப்தாரி முறை**யில் அரசவைக் குடும்ப உறுப்பினர்களுக்கும், அரசவைப் பிரபுகளுக்கும் வழங்கப்பட்டது..  

ஆங்கிலேயர்களின் ஆட்சி காலத்தில், ஆங்கிலேயரின் ஆட்சி அதிகாரத்திற்கு கட்டுப்பட்ட 572 சமத்தான மன்னர்கள் மற்றும் சமீந்தார்கள் இருந்தனர். எடுத்துக்காட்டாக, பரோடா, பவநகர், ஐதராபாத்து, மைசூர், திருவிதாங்கூர் போன்ற பெரிய சமத்தானங்களும், பரீத்கோட், பட்டியாலா, மாலேர், புதுக்கோட்டை போன்ற சிறிய சமத்தானங்களும், இராமநாதபுரம், பொப்பிலி போன்ற பெருநிழக்கிழார்களும் செல்வாக்குடன் விளங்கினர்.  

சுதேச சமத்தான மன்னர்களும், சமீந்தார்களும் தங்கள் கட்டுப்பாட்டில் உள்ள விளைநிலங்களிலிருந்து கிடைக்கும் தானியங்களின் ஒரு பகுதியை குடியானவர்களிடமிருந்து வரியாக வசூலித்து ஆங்கிலேய அரசுக்கு கப்பமாகச் செலுத்தினர்.  

இந்திய விடுதலைக்குப் பின்னர் சமீந்தார் ஆட்சி முறையும் சமத்தானங்களின் ஆட்சிமுறையும் இந்தியாவில் ஒழிக்கப்பட்டு, அனைத்து விளைநிலங்கள் மீதான வரிகளை இந்தியாவின் மாநில அரசுகள் நேரடியாக, வருவாய்த் துறை மூலம் வசூலிக்கிறது.  

## சமீந்தார்களின் வட்டாரப் பெயர்கள்
சமீந்தார்களை வட்டார வழக்கில், இராசத்தான், உத்தரப் பிரதேசம்,மத்தியப் பிரதேசம், இமாச்சலப் பிரதேசம், உத்தரகண்ட், பிகார், சத்தீசுகர் போன்ற மாநிலங்களில் **தாக்கூர்** என்றும், பஞ்சாப், அரியானா போன்ற பகுதிகளில் *சௌத்திரி*, *சர்தார்*, *மாலிக்* என்றும், மகாராட்டிராவில் *சாகீர்தார்* என்றும் அழைத்தனர்.  

## பெயர்க் காரணம்
சமீந்தார் என்ற பாரசீக மொழியில் **சமீன்** என்பதற்கு **புவி/நிலம்** என்பர். குறிப்பாக பெரு விளைநிலங்களை கொண்டிருப்பவர்களை *சமீந்தார்* என்று அழைப்பர்.  

## இந்திய விடுதலைக்குப் பின்னர்
இந்திய விடுதலைக்குப் பின்னர் அரசியல் சாசனத்தின் தொகுதி 19 மற்றும் 31இல் திருத்தங்கள் செய்யப்பட்டு சமீந்தாரி முறை ஒழிக்கப்பட்டது.  

## படக்காட்சிகள்
# அனுமந்தபுரம் வீரபத்திரர் கோயில்

**அனுமந்தபுரம் வீரபத்திரர் கோயில்** காஞ்சீபுரம் மாவட்டத்தில் உள்ளது.  

## அமைவிடம்
இக்கோயில் சிங்கப்பெருமாள் கோயில் அருகே அனுமந்தபுரம் என்னுமிடத்தில் அமைந்துள்ளது.  

## இறைவன்
கருவறையில் வீரபத்திரர் சுயம்புவாக உள்ளார்.  

## அருகிலுள்ள கோயில்கள்
இக்கோயிலுக்கு அருகே காமாட்சியம்மன் கோயில், தெய்வநாயகேஸ்வரர் கோயில், சத்தியநாதசாமி கோயில் உள்ளிட்ட பல கோயில்கள் உள்ளன.  

## இவற்றையும் காண்க
- தாராசுரம் வீரபத்திரர் கோயில்
- தஞ்சாவூர் வீரபத்திரர் கோயில்
- கும்பகோணம் வீரபத்திரர் கோயில்

## அடிக்குறிப்புகள்
# பார்மைல் புளோரைடு



**பார்மைல் புளோரைடு** *(Formyl fluoride)* என்பது HC(O)F என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  

## தயாரிப்பு

HC(O)F முதன் முதலில் 1934 ஆம் ஆண்டு கண்டறியப்பட்டது. இதனை தயாரிப்பதற்கு உள்ள பலமுறைகளில், சோடியம் மெத்தனோயேட்டுடன் பென்சோயில் புளோரைடைச் சேர்த்து தயாரிக்கும் வினைமுறை குறிப்பிடத்தக்கதாகும். இம்முறையில் பொட்டாசியம் பைபுளோரைடுடன் பென்சோயில் குளோரைடுடன் வினைபுரியச் செய்து பென்சோயில் புளோரைடு வினைநிகழ் களத்திலேயே உற்பத்தி செய்யப்படுகிறது  

:HCOONa + C<sub>6</sub>H<sub>5</sub>C(O)F &rarr; FC(O)H + C<sub>6</sub>H<sub>5</sub>COONa.  

## கட்டமைப்பு

சமதள அமைப்பில் பார்மைல் புளோரைடு மூலக்கூறு காணப்படுகிறது. C-O பிணைப்பின் பிணைப்பு நீளம் 1.18 ஆகவும் C-F பிணைப்பின் பிணைப்பு நீளம் 1.34 A ஆகவும் உள்ளது
# கலங்கற்றன்மை


**கலங்கற்றன்மை** (Turbidity) என்பது, பொதுவாக வெறும் கண்ணுக்குத் தெரியாத சிறு துணிக்கைகள் பெரும் எண்ணிக்கையில் நீர்மம் ஒன்றில் தொங்கல் நிலையில் காணப்படும்போது அந்நீர்மம் கலங்கிய நிலையில் இருப்பதைக் குறிக்கும். கலங்கற்றன்மையை அளப்பது, நீரின் தரத்தைக் கண்டறிவதற்கான முக்கிய சோதனை ஆகும்.  

நீர்மங்கள், பல்வேறு அளவுகளிலான திண்மப் பொருட்களைத் தொங்கல் நிலையில் கொண்டிருக்கக்கூடும். இவ்வாறு தொங்கல் நிலையில் உள்ள துணிக்கைகள் போதிய அளவு பெரியனவாகவும், எடை கொண்டனவாகவும் இருந்தால், அவை விரைவாக அந்நீர்மம் இருக்கும் கலத்தின் அடிப்பகுதியில் படிந்துவிடும். சிறிய, எடை குறைவான துணிக்கைகள் மிக மெதுவாகவே அடியிற் படிகின்றன. நீர்மம் அடிக்கடி கலக்கப்பட்டாலோ, துணிக்கைகள் கூழ் நிலையில் இருந்தாலோ துணிக்கைகள் அடியில் படியாமலேயே இருக்கவும் கூடும். இவ்வாறான சிறிய துணிக்கைகள் நீர்மங்களைக் கலங்கல் நிலையில் வைத்திருக்கின்றன.  

கலங்கற்றன்மை அல்லது மங்கற்றன்மை கண்ணாடி, நெகிழி போன்ற திண்மப் பொருட்கள் தொடர்பிலும் பயன்படுகின்றன. நெகிழி உற்பத்தியில், மங்கற்றன்மை என்பது, உட்புகும் ஒளியின் திசையில் இருந்து, 2.5°க்கு மேல் விலகிச் செல்லும் ஒளியின் நூற்று வீதத்தால் குறிக்கப்படுகிறது.  

## காரணங்கள்
திறந்த நீரில் தாவர மிதவை நுண்ணுயிரிகளின் வளர்ச்சியால் கலங்கற்றன்மை ஏற்படலாம். கட்டுமானம், அகழ்வு வேலை, வேளாண்மை போன்ற நிலத்தைக் குழப்புகின்ற மனித நடவடிக்கைகளால், மழைக் காலங்களில் வழிந்தோடும் நீருடன் கலக்கும் அதிக அளவான படிவுகள் நீர்நிலைகளிற் கலப்பதால் நீர் கலங்கற்றன்மை பெறுகிறது. கரைகள் அரிக்கப்படுவதாலும், நகரப் பகுதிகளில் சாலைகள், பாலங்கள், வண்டிகள் தரிப்பிடங்கள் போன்றவற்றினூடாக வடிந்தோடும் நீர் மாசடைவதாலும், அருகில் இருக்கக்கூடிய நீர்நிலைகள் பெருமளவு கலங்கற்றன்மை கொண்டனவாக மாறுகின்றன.  

குடிநீரில் எவ்வளவு அதிக அளவில் கலங்கற்றன்மை காணப்படுகின்றதோ இரையகக்குடலிய நோய்கள் உருவாவதற்கான வாய்ப்பும் கூடுதலாகக் காணப்படும். நீரில் தொங்கல் நிலையில் உள்ள துணிக்கைகளில் தீநுண்மங்களும், பக்டீரியாக்களும் ஒட்டியிருக்கக்கூடும் என்பதால், நோயெதிர்ப்புத்திறன் குறைவாக உள்ளவர்களுக்கு இது பெரிய பிரச்சினையாக இருக்கும்.
# கறிவேப்பிலை அழகி



**கறிவேப்பிலை அழகி** (**Common Mormon** (*Papilio polytes*)) என்பது அழகிகள் குடும்ப பட்டாம் பூச்சியாகும். இது ஆசியாவில் பரவலாகக் காணப்படுகிறது.  

இந்தப் பட்டாம் பூச்சி கறுப்பு நிற இறக்கைகளில் செந்நிறத் திட்டுகள், வெள்ளைப் பட்டைகளுடன், அழகாக இருக்கும். இதைப் பார்க்க உரோசா அழகி மற்றும் சிவப்புடல் அழகி போலக் காணப்படும்  

## காணப்படும் எல்லை
பாக்கித்தான், இந்தியா, வங்காளதேசம், நேபாளம், இலங்கை, மியான்மர், தாய்லாந்து, தெற்கு மற்றும் மேற்கு சீனா ( ஆய்னான் (குவாங்டாங் மாகாணங்களுக்கு உட்பட்ட பகுதிகள்), தாய்வான், ஆங்காங், ஜப்பான் (ரையுக்யா தீவு), வியட்நாம், லாவோஸ், கம்போடியா, அந்தமான் தீவுகள், நிக்கோபார் தீவுகள், கிழக்கு மற்றும் மலேசியத் தீபகற்பம், புரூணை, இந்தோனேசியா ( மலுக்கு தீவுகள்மற்றும் ஐரியன் சாவா தவிர), பிலிப்பீன்சு, வடக்கு மரியானா தீவுகள் (சைப்பேன்) போன்ற பகுதிகளில் காணப்படுகிறது.
# இராஜஸ்தானின் மலைக் கோட்டைகள்



இந்தியாவின் இராஜஸ்தான் மாநிலத்தின் கோட்டைகளில் புகழ் பெற்ற ஆறு கோட்டைகளான சித்தோர்கார் கோட்டை, ஆம்பர் கோட்டை, கும்பல்கர்க் கோட்டை, காக்ரோன் கோட்டை, ரந்தம்பூர் கோட்டை மற்றும் ஜெய்சல்மேர் கோட்டைகள் உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.  

இராஜஸ்தானின் ஆரவல்லி மலைதொடரில் அமைந்த இக்கோட்டைகள் இராசபுத்திர மன்னர்களால் கி பி ஐந்தாம் நூற்றாண்டு முதல் 17-18 முடிய கட்டப்பட்டதாகும்.  

## இதனையும் காண்க
- நாகர்கர் கோட்டை, செய்ப்பூர்
- ஜெய்கர் கோட்டை, செய்ப்பூர்

## படக்காட்சிகள்
# டனேகசிமா


**டனேகசிமா (**種子島) என்பது ஓசுமி தீவுகளுள் ஒன்றான இது, ககோசிமா மாவட்டம், ஜப்பான் எல்லையின்கீழ் வருகின்றது. இத்தீவு, 444.99 சதுர கி.மீ. பரப்புடன், ஓசுமி தீவுகளிலேயே இரண்டாவது பெரியதாகும்.  

## வரலாறு

### ஜப்பானில் சுடுகலன்களின் அறிமுகம்
டனேகசிமா தீவில் எதார்த்தமாக தரையிறங்கிய போர்ச்சுகீசிய வர்த்தகர்களால், கொக்கித்துமுக்கிகள் ஜப்பானில் 1543-ல் அறிமுகப்படுத்தப்பட்டது. 1550-ஆம் ஆண்டிற்குள், போர்ச்சுகீசிய கொக்கித்துமுக்கிகளின் நகல்களான "டனேகசிமா, ஹினாவாஜு அல்லது டெப்போ" எனப்படுபவை அதிக எண்ணிக்கையில் தயாரிக்கப்பட்டது.  

நாணயம்.]]